hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Petőfi Színház (Budapest 1960–1964) – Wikipédia
budapesti zenés színház 1960 és 1964 között
A Petőfi Színház 1960–1964 között működött önálló musical és zenés színház volt a régi Petőfi Színház (ma Thália Színház) helyén Budapesten, a Nagymező utca 22–24. alatt.
Ez a szócikk Budapesten 1960–1964 között működött musical és zenés színházáról szól. Hasonló címmel lásd még: Petőfi Színház (egyértelműsítő lap).
1960. október 7-én Szinetár Miklós művészeti és Petrovics Emil zenei vezetése alatt kezdte meg működését, megtartva a korábban ott működő Petőfi Színház nevét. Új típusú színházat kívántak kialakítani, amely a zenés darabok többfajta megoldásával kísérletezik, magyar kortárs zenés darabok bemutatása mellett. 1961-ben Szinetár Miklós és a Petőfi Színház megbízásából készítette el Hubay Miklós az Egy szerelem három éjszakája című musicallibrettóját. Bemutatója 1961. január 8-án volt. Szinetár Miklós rendezte, Ránki György zenéjével és Vas István verseivel. Ez a darab volt a magyar színháztörténet első musicalje.[1]
1962-ben Szinetárt a Magyar Televízióhoz helyezték át,[2] helyére Katona Ferencet nevezték ki a színház élére, aki nyíltan szakított a korábbi vezetéssel és eredeti célkitűzéseikkel. 1962. október 25-én a színházat műszaki hibái – „sürgős tatarozás” – miatt bezárták, társulata a volt Magyar Színház Izabella téri épületében játszott tovább. Az intézmény 1963-ig a Fővárosi Operettszínházzal volt közös gazdasági igazgatás alatt. Bár az 1963–64-es évadban a Petőfi Színház önállósult, de az évad végén meg is szűnt.
A színház tagjai voltak többek között: Feleki Kamill, Domján Edit, Psota Irén, Horváth Tivadar, Harkányi Endre, Pásztor Erzsi. Rendezőként dolgozott itt többek között Marton Frigyes, Békés András, Fábri Zoltán, Seregi László, Szendrő József.
↑ Vilcsek Béla: A telített pillanat Dráma(író)i életmű - Hubay Miklós összegyűjtött drámái, Parnasszus.hu - 2007.
↑ Dunavölgyi Péter: A magyar televíziózás története VI. (1962) Archiválva 2016. március 5-i dátummal a Wayback Machine-ben, dunavolgyipeter.hu
A Thália színház viharos története
Sebőkné Zalka Ilona: A Rátkai Márton Klub története: A Terézvárosról
Magyar színházművészeti lexikon 1994 (Petőfi Színház)
Kárpáti György: Domján Edit (54. oldal), Zeneműkiadó, 1987. (online: Google könyv)
Szinetár Miklós: Kalandjaim (szubjektív dokumentumok), Magvető, 1988. (online: Google könyv)
A lap eredeti címe: „https://hu.wikipedia.org/w/index.php?title=Petőfi_Színház_(Budapest_1960–1964)&oldid=23841982”
Utoljára szerkesztve 2021. május 5., 10:21-kor
A lap utolsó módosítása: 2021. május 5., 10:21
A lap szövege CC BY-SA 3.0 alatt érhető el, ha nincs külön jelölve.